เราเดินทางโดย BTS ทองหล่อ แล้วต่อแท๊กซี่เข้าไปในซอยนะคะสะดวกดี ความรู้สึกแรกที่เข้าไปคือร้านหรูมาก ไปคาเฟ่แมวมาหลายที่ แต่ร้านนี้มีมุมถ่ายรูปแบบฮิโซหลายมุมเลย อิอิ

ขั้นตอนแรกเราต้องถอดรองเท้าเราก่อนแล้วเปลี่ยนไปใส่รองเท้าเขา เรียบร้อยแล้วก็ล้างมือให้สะอาด (การเดินในร้านต้องใส่รองเท้าตลอดนะคะ ห้ามเท้าเปล่า)


ขั้นตอนที่ 2 จะมีเมนูมาให้เลือก ก็สั่งๆๆๆ ค่ะ เมนูที่นี่เป็นภาษาอังกฤษทั้งหมดนะคะ  เราสั่งสมูทตี้แอปเปิ้ล มีให้เลือกได้ด้วยว่าแอปเปิ้ลเขียวหรือแดง ^^

ขั้นตอนที่ 3 ก็เล่นกับน้องเหมียวววว น้องเหมียวที่นี่น่ารักมาก เห็นแล้วมีความสุข ที่สำคัญเยอะสุดๆ ได้ยินว่ามีเหมียวอยู่ชั้น 2 ของร้านด้วย แต่ไม่ได้ไปดู แค่นี้ก็เล่นเหนื่อยแล้ว อาหารน้องเหมียวที่นี่มีจำหน่ายอย่างเดียวคือนมแพะนะคะ โต๊ะไหนมี โต๊ะนั้นโดนรุมค่ะ ไม่มีแมวเมินแน่นอน

มีมุมขายของกิ๊บชอป ของฝากน่ารักๆ สไตล์ทาสแมว มีเสื้อผ้าของคุณเพชรพลอยขาย (จำไม่ได้ว่าเป็นแบรนด์ของใคร ขออภัยนะคะ แฮะๆ)

รวมแล้ว ไปกับเพื่อน 2 คน ตกคนละ 300 บ. ค่ะ 
ปล.พนักงานที่นี่น่ารักค่ะ เฟรนลี่มาก